CELEX: 22004D0072
Language: hu
Date: 2004-06-08 00:00:00
Title: 2004/72/: Az EGT-Vegyesbizottság 72/2004 határozata (2004. június 8.) az EGT-megállapodás II. mellékletének (Műszaki előírások, szabályok, vizsgálatok és tanúsítás) módosításáról

25.11.2004   
            
            
               HU
            
            
               Az Európai Unió Hivatalos Lapja
            
            
               L 349/29
            
         
      AZ EGT-VEGYESBIZOTTSÁG
   
   72/2004 HATÁROZATA
   
   (2004. június 8.)
   az EGT-megállapodás II. mellékletének (Műszaki előírások, szabályok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás) és különösen annak 98. cikkére,
   mivel:
   
               (1)
            
            
               A 2003. október 14-én Luxembourgban aláírt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás módosította (1) a Megállapodás II. mellékletét.
            
         
               (2)
            
            
               A 2003. április 23-i bizottsági irányelvet 2003/32/EK, amely a 93/42/EGK tanácsi irányelvben meghatározott követelmények tekintetében az állati eredetű szövetek felhasználásával készült orvostechnikai eszközökre vonatkozó részletes előírásokat vezet be, a Megállapodás szövegébe kell illeszteni,
            
         A KÖVETKEZŐKÉPPEN HATÁROZOTT:
   1. cikk
   A Megállapodás II. melléklete XXX. fejezetének 4. pontja (2003/12/EK tanácsi irányelv) után a következő pont szövege lép:
   
               „5.
            
            
               
                  32003 L 0032: 2003. április 23-i bizottsági irányelv 2003/32/EK, amely részletes előírásokat vezet be a 93/42/EGK tanácsi irányelvben meghatározott követelmények tekintetében az állati eredetű szövetek felhasználásával készült orvostechnikai eszközökre (HL L 105., 2003.4.26., 18. o.) (2).”
            
         2. cikk
   A 2003/32/EK irányelv izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. cikk
   Ez a határozat 2004. június 9-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. június 8-án.
      
         
            az EGT-Vegyesbizottság részéről
         
         
            az elnök
         
         S. GILLESPIE
         
      
   
   
      (1)  HL L 130., 2004.4.29., 3. o.
   
   
      (2)  HL L 105., 2003.4.26., 18. o.
   
   
      (3)  Nem tüntettek fel alkotmányos követelményeket.